તે ઉપરાંત એક સૌથી મોટી તકલીફ આ વૃદ્ધોનો પોતાના પ્રત્યેનો દ્રષ્ટિકોણ છે. આ લોકો ‘ચમડી તૂટે પણ દમડી ના છૂટે’ની માનસિકતા ધરાવતા થઇ જાય છે અને પોતાની પાછળ પૈસા ખર્ચવાની જગ્યાએ તેને બચાવવાનો પ્રયાસ કરે છે. એટલે સુધી કે તેમના સંતાનો જો તેમના માટે આ વસ્તુઓ ખરીદવાનો પ્રયાસ કરે તો સામાન્ય રીતે તેઓ તેમને રોકવાનો પ્રયાસ કરે છે. ભારતમાં કદાચ જ કોઇ કંપની આવી પ્રોડકટ્સના નિર્માણમાં સામેલ હશે અને તેથી જ તેમણે પોતાની લગભગ તમામ પ્રોડકટ્સ ચીનથી આયાત કરવી પડે છે.